**Bátaapáti Község Önkormányzata Képviselő-testülete**

##### *Bátaapáti, Petőfi u. 4.*

**Ügyiratszám: Ba/89-11/2022.**

**J E G Y Z Ő K Ö N Y V**

**Készült:** Bátaapáti Község Önkormányzata Képviselő-testületének **2022. július 19-én** megtartott rendkívüli nyílt üléséről. Az ülés kezdete: *1400óra*

**Jelen vannak**: Krachun Szilárd polgármester

Darabos Józsefné, Farkas Attila, Ferenczi Sándor, Tornóczky Gábor képviselő-testületi tagok (összesen: 5 fő)

**Tanácskozási joggal megjelent:** dr. Brandt Huba osztályvezető

**Jegyzőkönyvvezető:** Farkasné Szentpál Melinda igazgatási főelőadó

Krachun Szilárd polgármester köszönti a Képviselő-testület tagjait. Megállapítja, hogy a testület határozatképes, mivel mind a 4 képviselő jelen van, az ülést megnyitja.

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Bátaapáti Község Önkormányzatának Képviselő-testülete a javaslat alapján 5 *igen szavazattal, 0 nem szavazattal, 0 tartózkodással* az alábbi napirendi pontokat fogadta el:

**1.)****2022. évi beiskolázási támogatás megállapítása**

Előadó: Krachun Szilárd polgármester (írásbeli előterjesztés)

**2.) Döntés az óvodás és iskolás gyermekek térítési díjainak átvállalásáról**

Előadó: Krachun Szilárd polgármester (írásbeli előterjesztés)

**3.) 2023. évi Gördülő Fejlesztési Terv jóváhagyása**

Előadó: Krachun Szilárd polgármester (írásbeli előterjesztés)

**4.) Egyebek**

**Napirendi pontok tárgyalása:**

**1.)****2022. évi beiskolázási támogatás megállapítása**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták.

Krachun Szilárd polgármester röviden ismertette az írásbeli előterjesztést, nem kívánta kiegészíteni. Kérte a Képviselő-testületet, hogy szíveskedjen a határozati javaslatot megvitatni és azt elfogadni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**83/2022. (VII.19.) Képviselő-testületi határozat**

**a 2022. évi beiskolázási támogatás megállapításáról**

Bátaapáti község Önkormányzat Képviselő-testülete2022. évbenbeiskolázási támogatást állapít meg a bátaapáti állandó lakóhellyel rendelkező gyermekek részére a gyermekvédelem helyi szabályozásáról szóló 3/2017.(IV.3.) rendelet 4.§ (2) bekezdésben foglaltak alapján:

* az első osztályos diákok támogatása 50.000,- Ft, amelyből 35.000,- Ft augusztusban, 15.000,- Ft pedig decemberben kerül kifizetésre;
* a 2., 3. és 4. osztályos diákok támogatása: 28.000,- Ft;
* az általános iskolai felső tagozatos diákok támogatása: 20.000,- Ft;
* a közép és felsőfokú nappali oktatásban tanulók támogatása: 23.000,- Ft;
* az első vagy másoddiplomás levelező tagozatos felsőfokú diákok, vagy a középfokú és szakmát adó esti tagozatos tanulók támogatása 16.000,- Ft;
* az óvodások közül azoknak, akik térítési díjat fizetnek, egyhavi (szeptemberben 22 óvodai nap) térítési díját az Önkormányzat átvállalja.

A beiskolázási támogatás a szülő nyilatkozatának figyelembe vételével történik, kifizetését 2022. augusztus 15. határidővel határozza meg a Képviselő-testület.

Felelős: Krachun Szilárd polgármester

Határidő: 2022. augusztus 15.

Határozattal értesítendő: Közös Önkormányzati Hivatal gazdasági vezetője

**2.) Döntés az óvodás és iskolás gyermekek térítési díjainak átvállalásáról**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták, Krachun Szilárd polgármester röviden ismertette az előterjesztést, nem kívánt szóbeli kiegészítést tenni. Kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Bátaapáti Község Önkormányzat Képviselő-testülete *5 igen szavazattal, 0 nem szavazattal, 0 tartózkodással* a következő határozatot hozta:

**84/2022. (VII.19.) Képviselő-testületi határozat**

**az óvodás és iskolás gyermekek térítési díjainak átvállalásáról**

Bátaapáti Község Önkormányzatának Képviselő-testülete úgy határozott, hogy a 2022/2023-as tanévben/nevelési évben a rendszeres gyermekvédelmi kedvezményben nem részesülő, illetve csak 50%-os normatív étkezési térítési díjkedvezményben részesülő gyermekeket az alábbi támogatásban részesíti:

- az óvodai étkezési térítési díj 25%-át átvállalja abban az esetben, ha a gyermek 50%-os normatív kedvezményben részesül, illetve 50%-ban vállalja át a térítési díjat, ha a gyermek nem részesül egyik kedvezményben sem;

- az általános iskolai tanulók étkezési térítési díjának 25%-át átvállalja abban az esetben, ha a gyermek 50%-os normatív kedvezményben részesül, illetve 50%-ban vállalja át a térítési díjat, ha a gyermek nem részesül egyik kedvezményben sem.

Határidő: folyamatos

Végrehajtásért felelős: Bonyhádi Közös Önkormányzati Hivatal Bátaapáti Kirendeltség gazdálkodási ügyintézője

**3.) 2023. évi Gördülő Fejlesztési Terv jóváhagyása**

Előadó: Krachun Szilárd polgármester (írásbeli előterjesztés)

Az írásos anyagot a képviselők előzetesen megkapták, Krachun Szilárd polgármester kérte a képviselőket, hogy mondják el véleményüket az előterjesztéssel kapcsolatban.

Farkas Attila képviselő jelezte, hogy a Mórágyi-völgyben lévő víztározónál a kapu nincs bezárva és a tartály sem. Kérte a polgármestert, hogy intézkedjen ez ügyben.

Krachun Szilárd polgármester elmondta, hogy felveszi a kapcsolatot a vízművel.

Darabos Józsefné képviselő megkérdezte, hogy a vízlágyító rendszer működik –e?

Krachun Szilárd polgármester elmondta, hogy ő már korábban érdeklődött a vízműnél, és elmondták, hogy a vízlágyító működik, de nem mindegy, hogy milyen keménységű vizet lágyítanak és mennyire. Ahhoz, hogy a víz még lágyabb legyen, plusz költségekkel kellene hozzájárulni. Továbbá elmondta, hogy kérni fog egy keménységi fok mérést.

A képviselők kérték a polgármestert, hogy kérjen árajánlatot arra, hogy mennyibe kerülne éves szinten a víz további lágyítása.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő I. határozati javaslatról.

Szavazás után Bátaapáti Község Önkormányzat Képviselő-testülete *5 igen szavazattal, 0 nem szavazattal, 0 tartózkodással* a következő határozatot hozta:

**85/2022. (VII.19.) Képviselő-testületi határozat**

**2023. évi Gördülő Fejlesztési Terv jóváhagyásáról víziközmű-rendszer vonatkozásában**

Bátaapáti Község Önkormányzat Képviselő-testülete úgy határozott, hogy

1. A Bátaapáti víziközmű–rendszere vonatkozásában, az E.R.Ö.V. Víziközmű Zrt.-vel, mint szolgáltatóval egyeztetett a 2023. évre vonatkozó beruházási, felújítási és pótlási tervet az alábbiak szerint jóváhagyja:

Víziközmű rendszer Hivatal által generált azonosítója:

**11-20701-1-002-00-02**

Víziközmű-rendszer szolgáltatói azonosítója:

**DTKSZ-M-IV**

Víziközmű-rendszerrel érintett települések

**Mórágy, Bátaapáti**

Felújítások, pótlások:

|  |  |
| --- | --- |
| Rendkívüli helyzetből adódó azonnali feladatokra | 27 295 Ft |
| Vízműtelepi gépház felújítása | 154 670 Ft |
| **Összesen:** | **181 965 Ft** |

Beruházások: **Beruházás nincs tervezve**

Maradvány és görgetett összegek:

|  |  |
| --- | --- |
| Előző évről áthozott | 0 Ft |
| Tárgyévi összeg | 0 Ft |
| Összes tovább görgetett a következő tárgyévre: | **0 Ft** |

**Felújítások, pótlások, beruházások mindösszesen: 181 965 Ft**

1. 2023. évre elfogadott tervek szerinti munkálatok költségét az Ellátásért Felelősök Képviselője a bértelti-üzemeltetési szerződésben meghatározott használati díj terhére biztosítja.

Határidő: 2022. július 31.

Felelős: Krachun Szilárd polgármester

Ezt követően a polgármester szavazást rendelt el az előterjesztésben szereplő II. határozati javaslatról.

Szavazás után Bátaapáti Község Önkormányzat Képviselő-testülete *5 igen szavazattal, 0 nem szavazattal, 0 tartózkodással* a következő határozatot hozta:

**86/2022. (VII.19.) Képviselő-testületi határozat**

**2023. évi Gördülő Fejlesztési Terv jóváhagyásáról szennyvíz víziközmű vonatkozásában**

Bátaapáti Község Önkormányzat Képviselő-testülete úgy határozott, mint a szennyvíz víziközmű–rendszerrel érintett település, hogy az E.R.Ö.V. Víziközmű Zrt.-vel, mint szolgáltatóval egyeztetett a 2023. évre vonatkozó beruházási, felújítási és pótlási tervet az alábbiak szerint jóváhagyja:

Víziközmű rendszer Hivatal által generált azonosítója:

**21-08864-1-005-00-00**

Víziközmű-rendszer szolgáltatói azonosítója:

**DTKSZ-B-SZV**

Víziközmű- rendszerrel érintett települések:

Alsónána, Báta, Bátaapáti, Bátaszék, Mórágy

Felújítások, pótlások:

|  |  |
| --- | --- |
| Rendkívüli helyzetből adódó azonnali feladatokra | **288 882** Ft |
| Bátaszék Szvtt Fölös iszap motoros tolózár beépítése | 1 000 000 Ft |
| Bátaszék szennyvízszivattyúk javítása | 244 043 Ft |
| Alsónána 4 db úszókapcsoló cseréje | 82 450 Ft |
| Mórágy szennyvízszivattyúk javítása | 76 772 Ft |
| Bátaapáti 4 db úszókapcsoló cseréje | 80 070 Ft |
| Báta 2. sz. átemelő kerítés felújítás, sövénytelepítés | 153 663 Ft |
| Felújítás pótlás összesen: | **1 925 880 Ft** |

Beruházások**: Beruházás** **nincs tervezve**

Maradvány és görgetett összegek:

|  |  |
| --- | --- |
| Előző évről áthozott | 0 Ft |
| Tárgyévi összeg | 0 Ft |
| Összes tovább görgetett a következő tárgyévre: | **0 Ft** |

**Felújítások, pótlások, beruházások mindösszesen: 1 925 880 Ft**

2023. évre elfogadott tervek szerinti munkálatok költségét az Ellátásért Felelősök Képviselője a Bérleti-üzemeltetési szerződésben meghatározott használati díj terhére biztosítja.

Határidő: 2022. július 31.

Felelős: Krachun Szilárd polgármester

**4.) Egyebek**

Krachun Szilárd polgármester elmondta, hogy a Gemenc Zrt. Bátaszéki erdészetének erdészetvezetőjével tárgyalt, aki tájékoztatta, hogy az idei évben az iparűzési adót úgy osztották meg, hogy Bátaapátinak az előző évekhez képest több iparűzési adót fizettek, ezzel kompenzálva az útkárokat. Továbbá elmondta, hogy megkeresett egy statikust, hogy mérje fel, mennyi az a tengelyterhelés, amit az út elbír, és vizsgálja meg az út károsodását, de egyenlőre még nem érkezett válasz.

A képviselők örömmel vették, hogy az erdészet több iparűzési adót fizet, de megállapították, hogy sajnos ez az összeg az évek során sem lesz elég arra, hogy ha szükséges az út javítása, akkor azt ebből finanszírozzák. Kérték a polgármestert, hogy kérje az erdészetvezetőt, hogy vizsgálják meg, hogy a fa lerakat területét aszfalt burkolattal lássák el, így elkerülve a sár és por behordását a településre.

Krachun Szilárd polgármester ismertette a képviselőkkel az Ehtnika Kulturális Alapítvány levelét a testvértelepülési kapcsolat kialakítására vonatkozóan.

A képviselők megbeszélték, hogy a levélben foglaltak szerint a Magyarlapád településsel nem tudnak testvértelepülési kapcsolatos kialakítani, csak az Ethnika Kulturális Aalapítvánnyal köthetnének megállapodást, viszont az így nem számít testvértelepülési kapcsolatnak, amire később pályázatot sem tudnának benyújtani. Továbbá megbeszélték, hogy meghívják a településre az alapítvány tagjait, és akkor megbeszélik az elképzeléseket.

Krachun Szilárd polgármester ismertette a képviselőkkel a PALANER Kft. által 2022. június 24-én benyújtott önkormányzati ingatlanok karbantartására, felújítására beadott költségvetési ajánlat pótmunkáira vonatkozó ajánlatot. Elmondta, hogy a beruházás során amennyiben merül föl valóban pótmunka és azt a műszaki ellenőr is leigazolja akkor dönthetnek majd esetleges pótmunkák megrendeléséről. Jelenleg a beruházás még el sem kezdődött.

Darabos Józsefné képviselő megkérdezte, hogy a faluban és a kilátónál kihelyezett kiülők nem lesznek felület kezelve? Továbbá elmondta, hogy a kilátóhoz vezető út két oldalát le kellene kaszálni. Valamint megkérdezte, hogy az önkormányzati járművek miért állnak hétvégén az út szélén?

Krachun Szilárd polgármester elmondta, hogy az asztalos aki készítette a kiülőket, azt mondta, hogy egyenlőre nincs szükség felületkezelésre. A kaszálás miatt intézkedik. Az önkormányzati járműveket a karbantartó parkolja be a garázsba, mert a falugondnok és a közfoglalkoztatott dolgozó nem szeretné, ha kárt okozna a járművekben, és ezért van az, hogy néha az út szélén állnak a járművek, míg nem kerülnek a helyükre.

A Képviselő-testület ülésén egyéb hozzászólás, bejelentés nem hangzott el, a polgármester az ülést 15 óra 30 perckor bezárja.

Kmf.

**Krachun Szilárd** **Filczinger Ágnes**

polgármester jegyző